Bh. književnik Abdulah Sidran na respiratoru usljed zaraze koronom

Čuveni bosanskohercegovački književnik akademik Abdulah Sidran je trenutno na hospitalizaciji usljed zaraze kronavirusom, a zbog teškog zdravstvenog stanja nalazi se na respiratoru.

On je 8. decembra hospitaliziran u Općoj bolnici “Prim. dr. Abdulah Nakaš” u Sarajevu nakon što mu je konstatovano prisustvo koronavirusa.

Iako je prvih dana njegovo stanje bilo dobro, kasnije je došlo do pogoršanja. Trenutno se nalazi na respiratoru, u induciranoj komi, rečeno je za Klix.ba iz Opće bolnice.

Sidran je imao i drugih zdravstvenih problema, odnosno otežavajućih faktora koji ne idu u prilog njegovoj trenutnoj zdravstvenoj situaciji.